الحلو حلو
الحلو حلو لو يكعد من النوم
والمو حلو لو لبس احلى هدوم
حبيبي لاتطلع بعد الناس لحسدونك
ماكو امان بهل البلد بالعين ليصيبونك
انته حلو وتبقه حلو وماتكبر انته بيوم
انته كمر لا مو بشر وعيونك احلى عيون
عالماتو انته لو تمر كلهم تره يكعدون
الرسام حاول يرسمك حار بجمالك ماكدر
والشاعر بوصفك تعب بطل شغلته واعتذر
طولك حلو وشعرك حلو وتبقه حلو للدوم
حتى الورد عطره انفقد ومنك حبيبي يغار
انته جمالك معجزه وبالدنيه ابد ماصار
حبيبي اني اتوسلك ارحمني فدوة وكافي
اتمنه ابوسك بس خفت شفتك تذوب شفافي
انته حلو وتبقه حلو وماتكبر انته بيوم